open-index/open-wikipedia-markdown huggingface dataset:
Darwins rev

**Darwins rev** (*Lycalopex fulvipes*) kalles også **chiloerev** og er monotypisk. Den tilhører slekten av søramerikanske rever, som består av 6 arter med små til mellomstore rovpattedyr som hører hjemme i hundefamilien. Arten ble ansett som *[[kritisk truet]]* fram til i 2016, da den ble nedgradert til *[[sterkt truet]]*.

## Beskrivelse
Darwins rev ble ført oppdaget på øya Chiloé utenfor Chile av Charles Darwin i 1834. Helt fram til 1990 trodde man at darwins rev var samme art som argentinsk grårev (*L. griseus*), men da oppdaget man også en liten populasjon av arten på fastlandet, nærmere bestemt i  Nahuelbuta nasjonalpark. Det ledet til en genetisk analyse, som i sin tur kunne fastslå at darwins rev var en egen art.

Darwins rev er en fysisk liten rev som gjerne veier omkring 2–4&nbsp;kg og har en skulderhøyde på omkring 22,5–25&nbsp;cm. Den har også forholdsvis kortere ben enn andre arter i slekten. Pelsen er mørk gråsprengt grå til nærmest sort i fargen. Baksiden og kantene av ørene, og nedover bena har den en rødmusset farge. På undersiden av kjeven, innsiden av ørene, i brystet og i buken har den kremhvit eller nærmest hvit farge.

## Inndeling
Inndelingen av søramerikanske rever følger Tchaicka *et al.* (2016), men rekkefølgen regnes ikke som endelig avklart. Perini, Russo & Schrago (2010) regner  som basal i treet, mens Tchaicka *et al.* (2016) har kommet fram til at  er mest basal.

* Canidae, hundefamilien
** Vulpini, revelignende canider
** Canini, hundelignende canider
*** *[[bushhund|Speothos]]*, bushhund
*** *[[afrikansk villhund|Lycaon]]*, afrikansk villhund
*** *[[asiatisk villhund|Cuon]]*, asiatisk villhund
*** *[[sjakaler|Lupulella]]*, sjakaler
*** *[[hundeslekten|Canis]]*, hundeslekten
*** *[[krabberev|Cerdocyon]]*, krabberev
*** *[[søramerikanske rever|Lycalopex]]*, søramerikanske rever
**** *[[hoaryrev|L. vetulus]]*, hoaryrev (*[[livskraftig]]*)
**** *[[sechurarev|L. sechurae]]*, sechurarev (*[[nær truet]]*)
**** *L. fulvipes*, darwinsrev, monotypisk (*[[sterkt truet]]*)
**** *[[pampasrev|L. gymnocercus]]*, pampasrev (*livskraftig*)
**** *[[grå pampasrev|L. griseus]]*, gråpampasrev (*livskraftig*)
**** *[[culpeo|L. culpaeus]]*, culpeo (*livskraftig*)
*** *[[falklandsulv|Dusicyon]]*, falklandsulv (†)
*** *[[kortøret hund|Atelocynus]]*, kortørehund
*** *[[mankeulv|Chrysocyon]]*, mankeulv

## Fylogeni

## Referanser




## Eksterne lenker
*
Il Sodoma

:*For byen Sodoma, se [[Sodoma og Gomorra]]*.

**Sodoma** eller **Il Sodoma**, egentlig **Giovanni Antonio Bazzi** (født i 1477 i Vercelli, død 15. februar 1549 i Siena), var en italiensk maler, tilhørende Sienaskolen. Ifølge Vasari, som tydeligvis avskydde ham, fikk han sitt navn på grunn av sin homoseksualitet. Han anvendte den imidlertid som sin signatur.

## Liv og virke
### Bakgrunn
Hans far var skomakeren Giacomo Bazzi, moren var Angelina di Niccolò da Bergamo. I 1490 ble Sodoma gitt i lære til Vercellis den gang ledende mester i malerkunsten, Martino Spanzotti, kalt Martino di Casale. Der fikk han sine første erfaringeri syv år.

### Kunstner
I 1498 reiste Sodoma til Milano Det var kort etter at Leonardo da Vinci, som arbeidet der, hadde fullført sitt fresco-secco-verk «Nattverden».  Hvorvidt Sodoma noensinne møtte da Vinci personlig, vites ikke. Men uansett ble han sterkt influert av hans stil.  

I 1501 dro han til Siena. Takket være sine fremragende forretnings- og familieforbindelser til handelshuset Spannocchi fikk Bazzi snart oppdrag fra byens ledende kretsert. Hans verker der omfatter en rekke fresker, påbegynt av Signorelli i klosteret *Monte Oliveto*, og den merkelige «Sankta Katarinas stigmatisering» i kirken *San Domenico*. 

I 1508 kaltes Sodoma til Roma for i Vatikanet å male et av pavens privatrom, *Stanza della Segnatura*. I 1512 kom han til Roma for annen gang og utførte da for Agostino Chigi den berømte Alexander-fresken i Villa Farnesina.

### «Den hellige Sebastian»

Dette maleriet på lerret, som prises av Vasari, er dobbelsidig malt med den hellige Sebastian på fremsiden og Madonna med helgen på baksiden. Den ble opprinnelig anvendt som prosesjonsfane av *Confraternita di San Sebastiano* («Sankt Sebastians broderskap») i Camollia nær Siena. Kunstverket stammer fra Sodomas senere virksomhetsperiode. Typisk for Sodomas maleri er det forklarende blikket hos hovedpersonen samt figurene som befinner seg i halvdunkelt lys.

## Utvalgte verker
* «Den hellige Sebastian» (1525)
* «Kristus i helvetes forgård» (omkring 1530-1534)
* «Abrahams offer» (1542)

## Referanser


## Eksterne lenker
*
Sienaskolen

**Sienaskolen** var en italiensk malerskole som blomstret fra 1200-tallet til 1400-tallet og som i en viss tid stod like høyt som den florentinske skolen. Den var imidlertid mer konservativ enn denne, og la mer tyngde på den dekorative skjønnhet og eleganse som kjennetegner sengotikken.

Sienaskolens mest betydningsfulle forgjengere inkluderer Duccio, hvis verker vitner om bysantinsk innflytelse. Dennes elev Simone Martini, brødrene Pietro og Ambrogio Lorenzetti, Taddeo di Bartolo og hans elev Domenico di Bartolo, Sassetta og Matteo di Giovanni. På 1500-tallet var manieristene Beccafumi og Sodoma virksomme der.

## Liste over kunstnere
### 1251&ndash;1300
* Guido da Siena

### 1301&ndash;1350

* Duccio di Buoninsegna
* Segna di Buonaventura
* Niccolò di Segna
* Simone Martini
* Lippo Memmi
* Naddo Ceccarelli
* Ambrogio Lorenzetti
* Pietro Lorenzetti
* Bartolomeo Bulgarini

### 1351&ndash;1400

* Bartolo di Fredi
* Andrea Vanni
* Francesco di Vannuccio
* Jacopo di Mino del Pellicciaio
* Niccolò di Bonaccorso
* Niccolò di Ser Sozzo
* Luca di Tommè
* Taddeo di Bartolo
* Andrea di Bartolo
* Paolo di Giovanni Fei

### 1401&ndash;1450

* Benedetto di Bindo
* Domenico di Bartolo
* Giovanni di Paolo
* Gregorio di Cecco
* Martino di Bartolomeo
* Mestere av Osservanza Triptyk
* Pietro di Giovanni d'Ambrogio
* Priamo della Quercia
* Sano di Pietro
* Sassetta (Stefano di Giovanni)
* Lorenzo di Pietro (Vecchietta)

### 1451 - 1500
* Nicola di Ulisse
* Matteo di Giovanni
* Benvenuto di Giovanni
* Carlo di Giovanni
* Francesco di Giorgio Martini
* Neroccio di Bartolomeo de' Landi
* Pietro di Francesco degli Orioli
* Guidoccio Cozzarelli
* Bernardino Fungai
* Pellegrino di Mariano
* Andrea di Niccolò
* Pietro di Domenico

### 1501&ndash;1550
* Girolamo di Benvenuto
* Giacomo Pacchiarotti
* Girolamo del Pacchia
* Domenico Beccafumi
* Il Sodoma (Giovanni Antonio Bazzi)
* Riccio Sanese (Bartolomeo Neroni)

### 1601&ndash;1650

* Francesco Vanni 
* Ventura Salimbeni
* Rutilio Manetti

## Se også
* Bolognaskolen
* Luccheseskolen
* Ferraraskolen
* Den florentinske skolen

## Referanser
* Timothy Hyman; *Sienese Painting*, Thames & Hudson, 2003 ISBN 0500203725.


## Eksterne lenker
*
Tom Colbjørnsen

**Tom Colbjørnsen** (født 1951) er en norsk professor i ledelse og organisasjon ved Handelshøyskolen BI. Han var rektor ved Handelshøyskolen BI i Oslo fra 1. august 2006 til 2014.

Han er utdannet siviløkonom fra Norges Handelshøyskole og cand.polit. med sosiologi som hovedfag fra Universitetet i Bergen. Han har sin doktorgrad (dr.philos.) fra 1984 på et arbeid om ulikhet i arbeidsmarkedet. 

Colbjørnsen ble professor ved Sosiologisk institutt ved UiB i 1986. Han har siden vært professor i organisasjon og ledelse ved Norges Handelshøyskole (NHH), dekan for NHHs executiveutdanning og professor i organisasjon og ledelse ved Institutt for strategi og ledelse, Norges Handelshøyskole.

Colbjørnsen var i perioden 2006–2008 medlem i Likelønnskommisjonen. Han tok dissens i kommisjonens anbefalinger til regjeringen, og mente de foreslåtte tiltakene ville ha liten innvirkning på å minke lønnsforskjellene. Han foreslo i stedet bl.a. økt vekt på lokale lønnforhandlinger i kvinnedominerte sektorer. 

## Publiseringer
* *Reisen til markedet* 1995
* *Norske ledere i omskiftelige tider* 2001
* *Fleksibilitet og forutsigbarhet*
* *Arbeid og organisasjoner i endring* 2003
* *Ledere og lederskap* 2004
* *Modernisering og fornyelse i staten*

## Referanser
Felix Perez Camacho

**Felix Perez Camacho** (født 1957) er guvernør på den amerikanske stillehavsøya Guam.

Han representerer Det republikanske partiet. 

## Referanser


## Eksterne lenker
*
Saggrenda

**Saggrenda** er et tettsted i Kongsberg, ca. en mil vest for sentrum. I Saggrenda ligger blant annet Kongens Gruve, som er et stort turistmål.

I Saggrenda ligger det tidligere danske Astmahjemmet, et sanatorium drevet av Dansk Røde Kors for danske barn med astma 1949-1979. Bygningen brukes nå som helsepensjonat («Fredheim») drevet av Adventistene.

## Eksterne lenker
Fylkesvei 2538

**Fylkesvei 2538** går mellom Vingrom i Lillehammer og Skulhusodden i Gjøvik kommune. 

Veien var del av riksvei 4 inntil Mjøsbrua og E6 på vestsida av Mjøsa åpnet og riksvei 4 ble forkortet til Mjøsbrua.

Frem til 2019 hadde veien betegnelsen fylkesvei 330 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Bjørn Carlsen

**Bjørn Øivind Carlsen** (1945–2024) var en norsk maler bosatt i Heggedal i Asker.  

Han ble utdannet ved Statens Håndverks- og Kunstindustriskole, Oslo (1965–1967) og på Statens kunstakademi (1967–1971) og (1974–1975). Han hadde sin første separatutstilling i Kunstnerforbundet i Oslo i 1972.  Han var senere lærer ved kunstakademiet. Han deltok i gruppe Zink, med fellesutstillinger i 1983, 1985 og 1986. 

Carlsens malerier er ekspressive i uttrykket, meget fargesterke, og særmerkes av groteske gjengivelser av populærkulturelle uttrykk som Donald og Dolly Duck. Han forente en grotest lekenhet med dypt alvor i bilder som formmessig kan minne om både Edvard Munch og moderne *[[splatter sci-fi]]*.

Bjørn Carlsen arbeidet i hovedsak med oljemaleri, men i de siste par år begynte han å bruke pastell. Karakteristiske titler på hans bilder er «Seksualsex», «Kadaveret suges», «Donaldfrisen», «Tomheten fylles» og «Narkotisk orgasme».

I 2004 stilte Carlsen ut i Munchmuseet under tittelen «Møte med Munch». Under Ibsenåret 2006 bidro han til prosjektet «Art Pro Ibsen 2006» med et grafisk trykk til *[[Vildanden]]*.

## Referanser


## Litteratur
* Hans-Jakob Bruun. *Bjørn Carlsen, fabel aktig*. Press forlag, 2000. ISBN 82-7547-068-4
* Holger Koefoed. *Bjørn Carlsen : undring over tingenes tilstand*. Labyrinth press, 1995. ISBN 82-7393-057-2 
* kunstbib 19 bøker/artikler om Carlsen

## Eksterne lenker
* Bjørn Carlsen - Store norske leksikon
* Bjørn Carlsen - Norsk biografisk leksikon
* Nordnorsk kunstmuseum
* kik.no Kunstnernes informasjonskontor: CV
* Galleri Nova  ca. 25 av Carlsens bilder
Skiffle

**Skiffle** var musikkstil som oppsto på 1920-tallet, men ble særlig utover på 1950-tallet i USA og spesielt i England på 1950-tallet og tidlig på 1960-tallet. Musikkstilen som var sterkt influert av jazz og blues og preget etterhvert også disse musikkstilene. En spilte og særlig improviserte på vaskebrett og andre husholdningsredskap. Navnet *skiffle* kommer av et kjælenavn på vaskebrettet (eng: washboard) «skiffleboard» etter lyden som kom når en skrubbet skjorteknapper langs brettet. 

Den mest kjente skifflemusikeren var Lonnie Donegan, opprinnelig jazzgitarist, som fikk en overraskende hit med «Rock Island Line» i 1955, og deretter gjorde karriere med energiske versjoner av amerikanske folk- og blues-klassikere. Donegan var en viktig  inspirasjon for musikerne i den britiske beat-bølgen på 1960-tallet.

Det var populariteten til den enkle skiffle-musikken som gav de unge britene ideen om at de selv kunne spille musikk og skape populære plater. Flere kjente britiske musikkgrupper startet som skifflegrupper: 
* The Beatles utviklet seg fra et skiffle-band kalt The Quarrymen
* The Whos forgjenger, the Detours, var et skiffleband.
* Mick Jagger hevdes å ha vært  medlem av det ellers ukjente *Barber-Colyer Skiffle Band*.
* Graham Nash og Alan Clarke fra The Hollies startet karrierene sine i et skiffle-band som het the Two Teens. 
* Led Zeppelin-gitarist Jimmy Page spilte første gang på BBC i et skiffle-band som tenåring, sent på 1950-tallet.  
* Van Morrison startet i et skiffle-band som het the Sputniks. 
* The Spinners startet som en skiffle-gruppe. 
* Alex Harvey fra Sensational Alex Harvey Band startet som skifflemusiker før han dannet SAHB.
* Ron Wood, som senere ble medlem av Rolling Stones spilte sin første konsert i 1957, 9 år gammal, da han spilte vaskebrett i brorens band, Candy Bison Skiffle Group. 

Gordon Langhorn, mer kjent som Don Lang (1925-1992), begynte som jazzmusiker, men var innom skiffle før han i 1956 dannet gruppen Don Lang & His Frantic Five, Englands kanskje første rockabilly-gruppe.
Isaac Gálvez

**Isaac Gálvez López** (født 20. mai 1975 i Vilanova i la Geltrú, Catalonia, død 26. november 2006) var en spansk bane- og landeveissyklist. Han ble profesjonell i 2000. 

Gálvez var regnet som en av verdens beste spurtere. Han syklet for KELME-Costa Blanca fra 2000 til 2003, deretter for Illes Balears. Han ble verdensmester i banesykling (madison) i 1999 og 2006 sammen med Joan Llaneras.

Under et seksdagersløp på Kuipke-velodromen i Gent, lørdag 25. november 2006, kjørte han inn i barrieren etter en kollisjon med en annen syklist og døde på vei til sykehuset.

## Meritter
;1999
: Verdensmester i madison
;2000
: Clásica de Almería
;2001
: Etappeseier GP dos Mosqueteiros
: Etappeseier Volta ao Alentejo
;2002
: Trofeo de Palma
: Trofeo Mallorca 
;2003
: Trofeo Alcudia 
: Trofeo Mallorca
;2004
: Etappeseier Setmana Catalana
: Etappeseier Catalonia rundt 
;2005
: Etappeseier Critérium International
;2006
: Verdensmester i madison
: Trofeo Alcudia 
: Trofeo Mallorca
: Etappeseier Quatre jours de Dunkerque

## Referanser


## Eksterne lenker
*
Mystikk

**Mystikk** eller **mystisisme** (fra gresk μυστικός *mysticos*, «som hører til mysteriene», «hemmelighetsfull»; av *myein* «å lukke», «være taus») er en tradisjon innenfor flere av religionene; som representerer en personlig, subjektiv og direkte opplevelse av det guddommelige, eller som en nærhet til Gud eller enhet med Gud. 

Mystikk forekommer i alle de teistiske verdensreligionerne; jødedom, kristendom og islam. Ettersom mystikeren ofte påberoper seg en direkte og autoritativ opplevelse av Gud, kommer mystikken i blant i konflikt med de etablerte institusjonene innenfor religionene. Eksempler på kristne mystikere som har blitt oppfattet som kjettere er Marguerite Porete, Mester Eckhart, Jakob Böhme og Madame Guyon. Motsatt finnes det også mystikere som er eksplisitt tro mot sin kirkes institusjoner, slik som Ignatius Loyola. 

Mystikken kan være ekstatisk eller meditativ. I noen få tilfeller brukes ytre stimuli. 

En kan skille mellom indre mystikk og naturmystikk; den siste har drag av panteisme, eller mer presist panenteisme: at Gud er til stede i alt det skapte.

Noen mystiske tradisjoner regner med at den mystiske erfaringen skjer gjennom nivåer av økende innsikt eller sterkere erfaringer. Det er vanlig å regne den mystiske erfaringen som noe som ikke fullt ut lar seg gjengi med ord. 

Selve begrepet «mystikk»/«mystiker» ble introdusert på 1500-tallet, men de ulike tradisjonene er betydelig eldre enn det. Sentrale vestlige mystikere er Teresa av Avila, Johannes av Korset, Jakob Böhme og Emanuel Swedenborg.

## I ulike religioner
* Både i buddhismen og hinduismen legges det vekt på en selvopplevd, direkte erfaring av den åndelige, dypere virkeligheten
* Tre ulike retninger innen kristen mystikk er *Unio mystica* – erfaringen av forening med Gud; *brudemystikken* hvor forholdet til Gud/Kristus kan skildres med bortimot erotiske lignelser – inspirert av Salomos høysang; og *Imitatio Christi*-idealet, hvor nærheten til Gud sees som en impuls til indre forandring og endret livsførsel. 
* Innenfor jødedommen er det særlig kabbala som regnes som mystikktradisjonen.
* Innen islam er sufismen den viktigste mystiske tradisjonen.

## Litteratur
* *[[Vestens mystikk]]*. Utvalg og innledende essay av Jan-Erik Ebbestad Hansen ; oversatt av Sverre Bagge mfl. De norske bokklubbene, 2005. LXIII, 408 s. (Verdens hellige skrifter; 29). ISBN 82-525-4117-8
* Jan-Erik Ebbestad Hansen. *Den levende kjærlighets flamme. Kristen mystikk fra Augustin til vår tid*. Gyldendal 2000 ISBN 82-05-26505-4
* Per Kværne og Kari Vogt. *Religionsleksikon*. Cappelen akademisk forlag, 2002

## Se også
* Magi

## Referanser
Skolematten

**Skolematten** i sjakk er en åpningsfelle der den uflyttede sorte kongen på e8 blir satt matt av en hvit dronning på f7. I sin reneste form vil skolematten ta fire trekk å gjennomføre, f.eks.
*1.e4 e5
*2.Dh5 Sc6
*3.Lc4 Sf6??
*4.Dxf7 matt (diagram 1)

eller

*1.e4 e5
*2.Lc4 Lc5
*3.Dh5 Sf6
*4.Dxf7 matt

I motsetning til den enda kortere narrematten, dukker skolematten ofte opp i praksis blant nybegynnere som overser at hvit truer det svake f7-feltet. I det ovenstående eksempelet kan oppstå hvis svart tror at man kunne vinne tid ved å jage vekk dronningen, en sunn ide i åpningsspill om ikke for hvits taktiske poeng.

Tross at skolematten ofte fungerer regnes Dh5-trekket til hvit som tvilsomt, og dersom svart er årvåken vil angrepet avverges mens hvit mister tid fordi dronningen må slå retrett. I det første eksempelet spilte sort riktig i trekk 2, etter 1.e4 e5 2.Dh5 Sc6 har sort dekket sin truede e-bonde og utviklet springeren. (En del utrente spillere prøver 2...g6?? som mister tårnet på h8 etter 3.Dxe5+.) Etter 3.Lc4 bør sort spille 3...g6, som jager vekk dronningen, hvis hvit nå gjenoppretter mattrusselen med 4.Df3 kan svart dekke med 4...Sf6. Tross at dette regnes som tvilsomt for hvit har den amerikanske stormesteren Hikaru Nakamura spilt slik.

I det andre eksempelet kan sort etter 1.e4 e5 2.Lc4 Lc5 3.Dh5 fint dekke f7-feltet med 3...De7, for deretter å vinne tid mot den hvite dronningen med ...Sf6.

Tross at forsøk på skolematten i sin reneste form ikke er bra for hvit, er f7-feltet tema for flere åpninger siden dette er et svakt punkt kun dekket av kongen. For eksempel, etter 1.e4 e5 2.Sf3 Sc6 3.Lc4 Sf6 (Prøyssisk åpning) tar 4.Sg5 sikte på f7.

## Referanser
Cozumel

**Cozumel** (yukatansk maya: **Kùutsmil**) er en meksikansk øy og kommune i Det karibiske hav som hører til delstaten Quintana Roo. Øyen er berømt som turiststed, spesielt for dykking. Cozumel befinner seg omtrent 20 kilometer fra fastlandet, og transport dit foregår med båt fra Playa del Carmen. Størstedelen av befolkningen på Cozumel bor i byen San Miguel. Cozumel er Mexicos største øy befolkningsmessig, og arealet er 647,33&nbsp;km². I 2010 hadde den 79&nbsp;535 innbyggere. Cozumel ble hardt rammet av orkanen Wilma i 2005.

Utenfor sørsiden av øya ligger nasjonalparken Arrecifes de Cozumel**.**

Det er flere mayaruiner på øya. Det største arkeologiske funnstedet er San Gervasio som ligger midt på øya.

## Referanser


## Eksterne lenker
*
Simone Martini

**Simone Martini** (født 1284 i Siena, Italia, død 1344 i Avignon, Frankrike) var en italiensk kunstmaler som var virksom i Siena, Pisa, Assisi, Orvieto og Napoli.

Martini regnes som Sienaskolens viktigste kunstner på 1300-tallet og levde samtidig med Giotto. Der Dante beskrev Giotto som den fremste, priset Petrarca Martini. Vasari påstod feilaktig at Martini var lærling til Giotto; han studerte for Duccio. Jevnført med Giottos dramatiske fremstillinger utmerker Martini seg med en enkel, gjerne symmetrisk komposisjon og lyrisk situasjonsskildring. Foruten Duccio viser hans verker påvirkning fra såvel fransk gotikk som billedhuggeren Giovanni Pisano.

## Liv og verk
Martini utgikk fra Duccios fargeharmonier samtidig som han fortsatte forsøkene med å anvende linjen til dekorative formål, og hans senere verk har nesten karakter av abstrakte komposisjoner. I 1315 hadde han tilstrekkelig formue til å få oppdraget å male en *[[Maestà]]* i Sienas byhus. I dette verket fremgår tydelig Martinis påvirkning fra Duccio, men det avslører også han kjennskap til *Pisano*-familiens skulptur samt den sienesiske kunstens anvending av linjen.

Martini kom i direkte kontakt med hoffet og den franske litteraturen da Robert d'Anjou i 1317 kalte ham til Frankrike. I 1320 var han virksom i Pisa og Orvieto, og i 1328 befant han seg i Siena for å male det berømte portrettet av Guidoriccio da Fogliano i ferd med å inspisere sine stridslinjer fra hesteryggen samt andre fresker i byhuset.

I 1333 var Martini i Firenze og arbeidet sammen med sin svoger Lippo Memmi. I 1339 besøkte han pavehoffet i Avignon, hvor han ble god venn med Petrarca; man vet at han malte et portrett av Petrarcas *Laura* (senere forsvunnet). «Sikkert har min venn Simone en gang sett Paradiset,» sa Petrarca, og det var Martinis bilde av det jordiske paradiset som scene for den høviske kjærligheten som kom til å påvirke den internasjonale gotikkens kunstnere i hele Europa.

### «Bebudelsen og to helgener» (1333)
I alterbildet «Bebudelsen og to helgener», som ble utført for *Sant'Ansano*-kapellet i Sienas domkirke, finnes det reneste uttrykket for det italienske 1300-tallets høyt utviklede linjebetonte kunst. Omgitt av gullglansen synes figurene å befinne seg i et uvirkelig rom. Mellom erkeengelen Gabriels gest og jomfru Marias følelsesmessige reaksjon oppstår en spenningsfylt dynamikk. Verkets hovedaktører flankeres av Sankt Ansanus, Sienas skytshelgen og Sankt Julitta.

## Verk i utvalg
* «Maestà», Siena, 1315
* «Den hellige Ludvig fra Toulouse kroner Robert d'Anjou», Napoli, 1317
* «Den hellige Martins liv», Assisi, 1312-1317
* «Sankt Katarina-polyptyken», Pisa, 1319
* «Orvieto-polyptyken», Orvieto, ca. 1321
* «Guidoriccio da Fogliano», Palazzo Pubblico, Siena, 1328
* «Bebudelsen», Firenze, 1333
* «Korsnedtagelsen», 1333

## Referanser


## Eksterne lenker
* 
*
Ocosingo

**Ocosingo** er en kommune og en liten by i den meksikanske delstaten Chiapas som befinner seg mellom San Cristóbal de las Casas og Palenque. Byen ble okkupert av den revolusjonære gruppen EZLN i 1994.
Liste over byer i Uganda

Dette er en **liste over byer i Uganda**.

Det uten sammenligning største byområde i Uganda er Kampala. Området har 1&nbsp;603&nbsp;489 innbyggere (1. januar 2005). Dermed bor omkring seks prosent av landets befolkning i hovedstadsregionen.

I tabellen er byer med mer enn 20&nbsp;000 innbyggere tatt med. Antallet ved folketellingene 1. september 1987 og 1. september 1998 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
  

## Eksterne lenker
* Uganda Bureau of Statistics
*  (engelsk, tysk, fransk og spansk)
* Befolkningstall fra http://www.citypopulation.de/Uganda.html (engelsk og tysk)
Cascadas de Agua Azul

**Cascadas de Agua Azul** (spansk for «Fosser med blått vann») er en serie fossefall i den meksikanske delstaten Chiapas, mellom byene Palenque og Ocosingo. Som navnet antyder er fossene kjent for det asurblå vannet.

## Eksterne lenker
*
Fylkesvei 310 (Oppland)

**Fylkesvei 310 i Oppland** gikk mellom Vingrom i Lillehammer og Forset bru i Gausdal kommune. Veiens lengde var 26,7&nbsp;km.

2019 ble veien erstattet av fylkesvei 2518 og fylkesvei 2524.

## Kommuner og knutepunkter

*  Ånrudbrua (Augga, 11 m)

## Referanser


## Eksterne lenker
* Vegvesenets vegkart
Foss-Eikeland

**Foss-Eikeland** er et område sørøst i Ganddal bydel i Sandnes. Området grenser i vest til Vagle, i øst til Høyland og i sør til elva Figgjo og Klepp.

Nordens største garnfabrikk, SandnesGarn, ligger på Foss-Eikeland. Elva Figgjo renner gjennom området og her finnes en kommunal badeplass. Ålgårdbanen går forbi, og i tillegg til industrispor til fabrikkene hadde stedet egen holdeplass.
Giovanni Pisano

**Giovanni Pisano** (født omkring 1245 i Pisa, død omkring 1317 i Siena, italiensk billedhugger og byggmester. Han var sønnen til Niccolò Pisano.

Både Giovanni og Niccolò ble påvirket av Giotto. Men der farens verk kjennetegnes ved åpne influenser fra antikken blandet med romanske forbilder, er sønnens verker snarere inspirert av det gotiske, med bølger og ekspressive linjer. Der faren undergrav det bysantinske hegemoniet innenfor skulpturen kan man se Giovanni som en forgjenger til Michelangelo.

## Referanser


## Se også
* Andrea Pisano
* Antonio Pisano
* Niccolò Pisano
* Leonardo Pisano

## Eksterne lenker
* Web Art Gallery (engelsk)
Lippo Memmi

**Filippo di Memmo** (født omkring 1290 i Siena, død omkring 1356 samme sted), bedre kjent som **Lippo Memmi**, var en italiensk maler.

Memmi var elev og svoger av Simone Martini. Helgenen på Martinis «Bebudelsen og to helgener» (1333) tilskrives Memmi.

Memmi malte fresker i San Gimignano og tegnet klokketårnet på *Torre del Mangia* i Siena.

## Referanser


## Eksterne lenker
*
Cantus

**Cantus** er et damekor fra Trondheim, stiftet 1986. Tove Ramlo-Ystad har vært Cantus’ dirigent og kunstnerisk ansvarlige siden oppstarten.

Cantus består av rundt 30 kvinnelige erfarne korsangere i alderen 20–40 år. Koret har et variert repertoar, men med nyere klassisk vokalmusikk og folkemusikk som satsningsområder.

Cantus har markert seg nasjonalt med konserter, urfremføringer og ni CD-utgivelser på høyt kunstnerisk nivå. Internasjonalt har Cantus gjort seg bemerket med flere priser for beste plassering i korkonkurranser. Dette har gitt Cantus og Tove Ramlo-Ystad et navn i korverdenen, noe som fører til jevnlige invitasjoner og deltagelse ved eksklusive festivaler, konserter og i korkonkurranser verden over. Cantus har ved flere anledninger representert Norge i internasjonale festivaler og konferanser. Koret har tre ganger deltatt i Interkulturs *Choir Olympics* (World Choir Games), i Kina (2006), Østerrike (2008) og Sør-Afrika (2018). Alle gangene tok koret hjem gullmedaljer.

Cantus har også gjort seg bemerket gjennom å synge åpningsmelodien, Frode Fjellheims «Vuelie», i Disneys *[[Frost (film)|Frost]]* (2013). Korets klang ble avgjørende for Disneykonsernet da de valgte Cantus som artist til denne sangen. Dette har resultert i stor oppmerksomhet og mange spennende invitasjoner, og i 2019 ble Cantus invitert tilbake for å medvirke også i oppfølgeren, Frost 2 (2019). Cantus har også deltatt med sang på filmen *[[Kristin Lavransdatter]]* (1995), og på Sissel Kyrkjebøs plate *Nordisk vinternatt* (2005).

Cantus ble invitert til å delta under avslutningsseremonien av Stavanger som Europeisk kulturhovedstad i 2008. 

## Diskografi

* 2019: *Fryd*
* 2017: *Northern Lights*
* 2014: *Spes*
* 2011: *Norwegian Voices*
* 2007: *Rætt hjæm*
* 2005: *Far*
* 2001: *Ledig*
* 1996: *Hei, for en vakker julesong*
* 1994: *Cantus*

## Priser
*1995: Trondheim kommunes kulturpris
* 1996: Sør-Trøndelag fylkes kulturpris
* 2009: OlavsHallens og Stiftelsen DrivHusets kulturpris
* 2012: Førsteplass i klassen for damekor i *The 1st Xinghai Prize International Choir Championships* i Guangzhou, Kina.
* 2018: Førsteplass i klassen for dame kammerkor i *The 10th World Choir Games* i Tshwane, Sør-Afrika.

## Referanser


## Eksterne lenker
* 
* 
* Innspillingen av Frode Fjellheims «Njoktje» til albumet ''Spes'', med Frode Fjellheim og Cantus under ledelse av Tove Ramlo-Ystad, produsert av 2L.
Ashley Tisdale

**Ashley Michelle Tisdale** (født 2. juli 1985) er en amerikansk skuespiller og sanger. Hun er kjent for sin rolle som Maddie Fitzpatrick i serien *[[Zack og Codys søte hotelliv]]* som gikk på Disney Channel og som Sharpay Evans i *[[High School Musical]]*, *[[High School Musical 2]]* og *[[High School Musical 3: Senior Year]]*.

## Oppvekst
Tisdale ble født i Monmouth County i New Jersey, foreldrene er Lisa (født Morris) og Mike Tisdale. Hun vokste opp i et område kalt Ocean. Hennes eldre søster Jennifer Tisdale er også en skuespiller (spiller en av cheerlederjentene i High School Musical). Tisdale er jødisk og hennes mors bestefar er Arnold Morris, utvikleren av Ginsu-knivene, og hennes bestefar er også knyttet til forretningsmannen Ron Popeil.

Tisdale ble oppdaget av agenten Bill Perlman, som også er hennes nåværende agent, i en butikk da hun var kun 3 år gammel. Hun begynte å jobbe som modell i New York for modellagenturet Ford Models, ofte sammen med Lindsay Lohan og Mischa Barton. Tisdale var med på en konsert-turne i USA sammen med andre av skuespillerne mellom 30. november 2006 og 29. mai 2007.

Takket være filmrollene fikk Tisdale kontrakt med plateselskapet Warner Bros. Records. Hennes debutalbum ble utgitt 6. februar 2007. CD-en heter *[[Headstrong (album)|Headstrong]]* og inneholder blant annet hit'ene «He Said She Said» og «Be Good to Me» i tillegg til 12 andre sanger. 16. juni 2009 kom albumet *[[Guilty Pleasure (Ashley Tisdale-album)|Guilty Pleasure]]*.

## Filmografi

## Referanser


## Eksterne lenker
* 
* 
* 
* 
* Ashley Tisdale  på TV.com
Bildeanalyse

**Bildeanalyse** er en metode for å systematisk avdekke meningen eller budskapet i et bilde.  

Analyse er et viktig innslag i humanistisk og vitenskapelig kompetanse. Analyse er en slik tilnærming. Man kan oppnå et nytt blikk på en tekst ved at man gir seg selv litt distanse til verket og stiller noen spørsmål til sin egen opplevelse. Analyse er ikke beskrivelse. Analyse dreier seg om å få tak på mening som ikke ligger opp i dagen. Analyse er fortolkning. En analyse gir ingen endelige svar.

Det finnes mange måter å analysere et bilde på og fremgangsmåten kan variere etter hvordan innfallsvinkel og metode man velger. Men generelt burde se på bildet som en visuelt kommunikasjonsuttrykk og hvordan det kommuniserer mening. Her er to måter å analysere på knyttet opp til metodens opphavsmann. 

## [[Erwin Panofsky]]s modell

Konsentrer seg om bildets form og innhold. Den er mer uttømmende i motsetning til hvordan man kan fokusere på stilelementer eller konteksten det er satt i.
Han deler bildeanalyse i tre:

*Pre-ikonigrafiske nivå
Her fokuseres det på det naturlige som er bildets primære betydning. Det skal være en beskrivelse basert på elementær bildeerfaring. 

*Ikonografisk 
Her skal man gå dypere inn på den konvensjonelle og sekundære betydningen bildet har. Det skal ikke bare være en registrering, men en identifisering av objektene og bildets form. 

*Perspektivering
Her skal det fokuseres på konteksten bildet er satt inn i. Den samfunnsmessigere årsaken til at det er utformet slik, eller den historiske, kulturelle eller ide-historiske sammenhengen det ble malt i.

## [[Roland Barthes]]' modell

Mener bilder er retoriske og ikke uskyldige. Det er ladet med meninger og føringer. Slik burde man se på det når man analyserer. 

Barthes mener bildet er åpen. Ved å analysere det lukker man det ved tolkningen det vil si, man gir det en spesiell mening. Han mener en bildeanalyse burde deles opp i to nivåer. 

*Denotativt
I det denotative nivået skal man beskrive form og farge slik det umiddelbart fremstår for øyet. Det er snakk om en registrering av virkemidlene. 

*Konnotativt 
Her skal man se nærmere på hvilke betydninger bildets tegn får sammen. Man skal se på hvordan det oppstår og fremstilles med andre tegn. Hvilke assosiasjoner det gir og hvilken mening det skal gi.

## Se også
*Bilde
*Analyse
*Filmanalyse
*Ikonografi

## Eksterne lenker
* Bildeanalyse; fra Bibliotekarstudentens nettleksikon om litteratur og medier (pdf-fil)
Fylkesvei 2522

**Fylkesvei 2522** går mellom Sjoa i Sel kommune og Smestadmoen i Lillehammer.

## Historikk
Veien mellom Frya i Sør-Fron og Sjoa i Sel var vei E6 til da nye E6 ble åpnet i desember 2016. Lokalveien ble omgjort til fylkesvei 312.
Før Øyertunnelen ble åpnet 12. desember 2012 var strekningen mellom Tretten og Øyer sentrum del av E6.

Det planlegges ny E6 mellom Frya og Ringebu omkring 2023 og da blir gamle E6 en del av fylkesvei 312.

Alle ombygginger av E6 på denne strekningen i perioden 2010–2025 er en del av E6 Biri-Otta-prosjektet.

Frem til 2019 hadde veien betegnelsen fylkesvei 312 (Oppland). Per november 2022 var veien fremdeles skiltet 312 nord for Lillehammer.

## Kommuner og knutepunkter

----
:Erstattet av E6
----

 

## Referanser




## Eksterne lenker
* Vegvesenets vegkart 
*
Knut Steen

**Knut Steen** (1924–2011) var en norsk skulptør, utdannet ved Statens kunstakademi under Per Palle Storm og Stinius Fredriksen. Han var bosatt i Carrara i Italia fra 1976.

## Oppvekst, utdannelse og utmerkelser

Knut Steen vokste opp i bydelen Kampen i Oslo og var den eldste av fem søsken. Faren var vognmann og satte gutten tidlig i arbeid, blant annet med å kjøre søppel. Han spilte senere trompet i et jazzorkester, fikk jobb i et reklamebyrå og kom inn på Statens Håndverks- og Kunstindustriskole i 1944, deretter på Statens Kunstakademi.

I 1972 ble Steen tildelt Vestfold fylkeskommunes kunstnerpris. I januar 2008 ble Steen utnevnt til Ridder 1. klasse av St. Olavs Orden for sin innsats som billedhogger. Fra 1976 var Steen delvis bosatt i Pietrasanta i Italia, og i 2007 ble han utnevnt til kommandør av Ordenen den italienske solidaritets stjerne.

## Kunstnerisk virke

I alt har han mer enn tredve utsmykninger i Norge. Han er kjent for et høyt antall skulpturer, offentlige utsmykninger og utsmykninger av skip, ofte i overgangen mellom det figurative og det abstrakte. Blant hans mest kjente monumenter kan nevnes «Rudolf Nilsen» i Oslo (avduket i 1953), «Hvalfangstmonumentet» i Sandefjord (1960), «Nike» i ved Sjømannsskolen i Tromsø (1967), «Oppgangssaga» i Hønefoss (1979), «Aurora» i regjeringskvartalet i Oslo (1982), «Olav Kyrre» i Byparken i Bergen (1998), og «Kong Olav» i Gulen (2007)*. *

Knut Steen har utført arbeider i granitt, betong, bronse, stål og marmor, i 1970-årene også grafikk. Han etterstrebet skjønnhet og uttrykte selv en trang til å «få bronsen til å synge, marmoren til å sveve». 

I 2006 var han offentlig omtalt flere ganger, fordi en 8 meter høy statue av Kong Olav som han hadde laget på oppdrag av Oslo kommune ble underkjent, blant annet fordi statuens hevede høyre arm kunne minne om en romersk hilsen. Selv fremhevet Steen at det var denne posituren kong Olav var kjent for når han hilste folket. Statuen skulle egentlig vært plassert på Olav Vs plass ved Rådhusplassen i Oslo. Steen ga først uttrykk for at han ønsket å gravlegge statuen i Italia når Oslo ikke ville ha den, men etter at en rekke norske kommuner viste interesse for statuen valgte han i stedet Skjerjehamn i Gulen kommune. Statuen ble avduket under Utkantfestivalen 4. august 2007.

I Sandefjord ble en skulpturpark med Steens arbeider åpnet på Anders Jahres tidligere eiendom 24. juni 2009. Steen står også bak Hvalfangstmonumentet i samme by. Det ble oppført av kunstneren 1955&ndash;1960. Steen er knyttet til Sandefjord ikke bare på grunn av Hvalfangstmonumentet, men også fordi han bodde der store deler av sitt liv.

## Forfatterskap
* *From Garbage to Marble* (selvbiografisk essay)

## Referanser


## Eksterne lenker
* 
*  Kulturnett
*  Olav Kyrre
Overlegg

**Overlegg** er et strafferettslig begrep som betegner en kvalifisert form for forsett. Å handle med overlegg innebærer at gjerningspersonen har foretatt visse overveielser før han gjennomfører et lovbrudd, og er således et motstykke til affekt.

Det klassiske eksempelet på overlegg er den kaldblodige morderen som i ukevis planlegger det perfekte mord. Langvarig planlegging er imidlertid ikke noe vilkår for overlegg. Det er tilstrekkelig at det var tid til overveielse, at gjerningspersonen faktisk brukte tiden til å overveie handlingen, og at overveielsen ledet gjerningsmannen til en fast og endelig beslutning om å utføre den. Hvor mye tid det må være snakk om vil variere blant annet basert på hva slags lovbrudd det er snakk om, og vil måtte vurderes konkret.

Ettersom overlegg er noe som foreligger i gjerningsmannens bevissthet, vil man imidlertid i mangel av en komplett tilståelse måtte basere seg på de ytre kjensgjerninger. Dersom gjerningspersonen for eksempel etter et hissig oppgjør drar hjem for å hente pistol, og deretter kommer tilbake og skyter sitt offer, vil dette være noe som i sterk grad taler i retning av at det foreligger overlegg. Her har gjerningspersonen hatt en viss tid på seg til å overveie handlingen og veie for og imot, og handlingsmønsteret trekker sterkt i retning av at overveielse faktisk har funnet sted. Der slike momenter ikke foreligger vil overlegg være vanskeligere å bevise.

Overlegg er noe annet enn hensikt. En handling kan være begått ved hensiktsforsett uten at nærmere overveielser har funnet sted. Motsatt kan en handling være begått med overlegg uten at det foreligger hensikt, selv om dette nok er mindre vanlig. Den som etter nøye overveielser velger å sette fyr på en bygning i viten om at dette kan føre til (utilsiktede) dødsfall har utvist overlegg, men kun sannsynlighetsforsett og ikke hensiktsforsett.

Den eneste paragrafen i straffeloven der overlegg er tilsagt direkte rettslig betydning er § 233 om drap, som hever strafferammen fra 15 til 21 år der det foreligger overlegg. Også for andre straffebud vil imidlertid overlegg komme inn som skjerpende moment under straffutmålingen innenfor den alminnelige strafferamme.

## Referanser
Pietro Lorenzetti

**Pietro Lorenzetti** eller **Pietro Laurati** (født omkring 1280 i Siena, død i 1348 samme sted) var en italiensk maler tilhørende Sienaskolen og virksom i Siena omkring 1306–1346.

## Liv og verk

Han og broren Ambrogio Lorenzetti bidro til å innføre naturalisme i den sienesiske kunsten. I deres kunstneriske arbeide og eksperiment med tredimensjonale og romslige arrangementer bebudet de renessansekunsten. Han var påvirket av Giovanni Pisano. Mange av hans religiøse verk kan ses i kirker i Siena.

Lorenzetti regnes å være Sienaskolens fremste kunstner under det tidlige 1300-tallet. Med utgangspunkt i Duccios og Giottos kunst anvendte han Simone Martinis nyskapelser og billedhuggeren Giovanni Pisanos uttrykkskraft. I motsats til sin bror Ambrogio skapte Pietro strenge og symmetriske scener i hvilke han effektfullt innførte grupper av tredimensjonale figurer. Hans malerier kjennetegnes av en oppmerksom virkelighetsiakttagelse og en fin følelse for de skiftende lysforholdene. Under sin senere skaperperiode utviklet han til fulle sitt fortellertalent.

En biografi over Lorenzetti inngår i Vasaris *Berømte renessansekunstneres liv* (*Delle Vite de' più eccellenti pittori, scultori, ed architettori)* (1550).

### «Kristi inntog i Jerusalem»

Blant malerne i Siena var Lorenzetti den som ivrigst befattet seg med Giottos kunst. Scenene fra Kristi lidelse i den nedre basilikaen i *San Francesco* i Assisi kjennetegnes av en fornem og streng regelbundenhet og effektfullt arrangerte figurgrupper i et tredimensjonalt rom. Den scenen som vises her er kjennetegnet av en kompleks bakgrunnsarkitektur.

### Død
Lorenzetti døde i 1348 da svartedauden herjet i Siena.

## Utvalgte verk

* *San Francesco* (nedre basilika), Assisi (1320–1330)
** «Kristi inntog i Jerusalem»
** «Korsnedtagelsen»
* «Polyptyk med jomfru Maria og Jesusbarnet» (ca. 1322), *Pieve di Santa Maria*, Arezzo
* «Jomfru Marias fødsel» (1342), *Museo dell'Opera Metropolitana*, Siena

## Referanser


## Eksterne lenker
*
Mattkombinasjoner

Det finnes utallige vakre mattkombinasjoner. Denne er fra Sjakk-NM for ungdom – gruppe G Bergen, runde 3, 25.11.2006 (på grunn av spillernes unge alder, nevnes ikke navn).

*1.e4 c5 
*2.Lc4 Sc6 
*3.Dh5 Sh6 
*4.Sf3 g6 
*5.Dg5 Lg7 
*6.Df4 0-0 
*7.Lxf7+ Txf7 
*8.De3 Sd4 
*9.Sxd4 cxd4 
*10.Db3 Sg4 
*11.0-0 Dc7 
*12.Dc3 Dxh2 matt (se diagram).

Generelt advares det mot å sette dronningen for tidlig i spill, slik hvit gjør her. Det kom ikke noe bra ut av det denne gangen heller. Hvis hvits dronning hadde stått i sin utgangsposisjon, kunne den vært brukt til å slå den svarte springeren på g4 og forpurret hele mattbildet, forutsatt at diagonalen d1-g4 fortsatt var åpen.

Tilbake til matt i åpningen.
Carsten Jørgensen

**Carsten Jørgensen** (født 1970) er en dansk tidligere langdistanseløper og orienteringsløper. Han var med på å ta stafett-gull i orientering i 1997.

Jørgensen er bosatt i New Zealand, men representerte danske klubber i både friidrett og orientering. Sammen med Torben Skovlyst, Chris Terkelsen og Allan Mogensen vant han VM i stafett i Grimstad i 1997. Han har deltatt 59 ganger på Danmarks landslag i orientering, og har vunnet 17 danske mesterskap. I desember 1997 ble han europamester i terrengløp i Oeiras, Portugal. Den 4. april 1998 satte han dansk rekord på 10&nbsp;000 meter med tiden 27.54.76, og 27. september samme år satte han dansk rekord på halvmaraton med tiden 1.01.55. Det kan også nevnes at han i perioden 1993–2000 vant det danske Eremitageløbet seks av åtte ganger (han deltok ikke i 1997 og 1999).

## Personlige rekorder
* 5000 meter: 13.40,49      
* 10000 meter: 27.54,76 (dansk rekord)     
* Halvmaraton: 1.01.55 (dansk rekord)

## Referanser


## Eksterne lenker
* 
* Carsten Jørgensens danske mesterskap og rekorder
* European Cross Country Championships
AS Saint-Étienne

**AS Saint-Étienne** er en fransk fotballklubb fra byen Saint-Étienne, stiftet i 1920. 

I 2021/2022-sesongen rykket klubben ned fra Ligue 1, den øverste divisjonen i Frankrike, etter å ha tapt på straffespark i kvalifiseringen mot AJ Auxerre. Saint-Étiennes største rival er Lyon. De spiller i grønne trøyer, hvite shorts og grønne strømper. Klubben er historisk sett en av de mest suksessfulle i Frankrike, med ti ligatitler og seks cuptitler. De siste seirene kom imidlertid helt tilbake i 1981 (ligaen) og 1977 (cupen).

## Meritter
Oppdatert 30. mai 2025

*Laget kom på andre plass i Mesterligaen i fotball for menn i 1976 da de tapte finalen 0–1 mot .
*De har vunnet Ligue 2 tre ganger.

## Spillerstall
Oppdatert 10. oktober 2024.

### Utlånte spillere

## Kjente spillere med en fortid i klubben

## Referanser


## Eksterne lenker
*
Nyhet

En **nyhet** er informasjon om en aktuell hendelse. Nyheter formidles til mennesker av journalister gjennom massemedier som aviser, TV, magasiner, ukeblader, internett, tekst-TV, radio eller annet. 

## Hva gjør hendelser til nyheter
Hva som gjør at enkelte hendelser blir slått opp som nyheter blir ofte beskrevet gjennom nyhetskriteriene. Nyhetskriteriene bestemmer nyhetsverdien til en hendelse. Nyhetskriteriene er definert i en rekke undersøkelser med ulike punktvise oppsetninger. 

### Aktualitet
Hendelsen må foregå i et tidsrom som er mulig for det aktuelle nyhetsmediet å få dekket nyheten. For aviser vil det normalt si innen et døgn. 

### Vesentlig/informasjonsverdi
Hendelsen bør oppta mange. For at den skal gjøre det må den ha konsekvenser for de eventuelle lesere eller at den bør inngå i lesernes interessesfære. 

### Sensasjonelt
En nyhet må være noe nytt og spennende. En uvanlig og merkverdig hendelse blir attraktiv som nyhet. Med dette mener man noe som ikke er normalt for majoriteten av befolkningen. At "posten kom frem i dag også" er ikke spennende. 

### Nærhet/personifisering/identifikasjon
Den psykiske nærheten er viktigere enn den geografiske, og konkrete personer er lettere å identifisere seg med enn kollektive institusjoner og abstrakte prosesser. I en norsk avis vil man heller skrive om en hendelse i Norge enn i Sverige, og Sverige fremfor Kenya. En lokalavis vil overse en hendelse ett annet sted i landet om ikke hendelsen er så viktig at den er umulig å overse.

### Konflikt
Kriger og andre storpolitiske konflikter har stor nyhetsverdi, men også feider, krangling og alle typer konkurranse er interessante saker for media. Om man finner en konflikt i en sak blir det automatisk en bedre nyhet. Konflikter som budsjettforhandlinger eller lønnsforhandlinger er derfor nyheter.

### Eliteperson/-nasjon
Ledere innen politikk, næringsliv eller organisasjoner dominerer i nyhetene fremfor Ola og Kari, fordi de har makt og tar avgjørelser som er viktige for alle.

### Konsonans
Nyhetene må være konsonante. Det betyr at det må være lik publikums forestillinger. Det betyr at man unngår å slå opp saker som er i strid med de rådende forestillingene. Et eksempel på dette kan være at kommunistiske budskap ikke var konsonante i USA på 80-tallet og i liten grad fikk sendetid.

### Nyhetskontekst
Det kan være avgjørende om journalisten er på rett sted til rett tid. Når noe er blitt slått opp som en nyhet kan det være en lavere terskel for å få med oppfølgingssaker eller saker i tilknytning til denne til tross for at det i utgangspunktet ikke er interessant nok.

### Omfang
Jo flere kriterium som blir oppfylt, desto sterkere står hendelsen som en nyhet. 

### For visuelle medier
For visuelle medier er et veldig viktig at saken kan formidles sammen med bilder. Gode saker kan bli forkastet av tv om det ikke har bildedekning.

## Litteratur
*Sande, Øystein (1992) Frå brevduar til satellittar, Oslo: Samlaget

## Eksterne lenker
*  Avis iskolen om avisproduksjon m.m.
*  Norske og internasjonale nettaviser

fiu-vro:Miä sünnüs
Ambrogio Lorenzetti

**Ambrogio Lorenzetti** eller **Ambruogio Laurati** (født omkring 1290 i Siena, død 17. juni 1348 i Siena) var en italiensk maler, virksom i Siena, formodentlig elev av Duccio.

## Liv og verk
Hans eldste verk, den såkalte *Madonnaen av Vico l’Abate* er fra 1319, og det sannsynliggjør en fødselsdato i 1390-årene Lorenzetti ble sikkert utdannet under innflytelse av Simone Martini, sammen med sin bror, Pietro Lorenzetti.

Sammen med broren utførte Lorenzetti et antall fresker med religiøse motiv, i hovedsak i Siena og Assisi. Det første beviset på timeglassets eksistens finnes i et av hans malerier, «Den gode styrelsen» (omkring 1338).

Lorenzetti forente sienaskolens maleri med den florentinske kunsten. Han oppnådde en fordypning av Giottos og Simone Martinis motiv og stil. Kjennetegnende for hans tidlige verker er klare og faste former og en ren og kraftig fargegjengivelse. Hans senere arbeider viser en romoppfatning som er nær en perspektivisk fremstilling.

I *Palazzo Pubblico* i Siena utførte Lorenzetti arbeider i *Sala dei Nove* samt fresker i loggiaen og i *Sala del Mappamondo*.

Likesom sin bror er det antatt at han døde som følge av svartedauden (en byllepest) som herjet i 1348.

## Utvalgte verk
* *«Madonna lactans»* (omkring 1330)
* «Den gode styrelsen» (omkring 1338)
* «Tronende Madonna med barnet, engler og helgener» (omkring 1340)
* «Frembærelsen i tempelet» (1342)
* «Bebudelsen» (1344)

## Referanser


## Eksterne lenker
*
Sassetta

**Stefano di Giovanni di Consolo da Cortona**, bedre kjent som **Sassetta** (født ca. 1390/1392 i Siena, død ca. 1450 i Siena), var en italiensk maler i ungrenessansen, virksom i Siena.

Sassettas mest betydningsfulle verk består av en rekke malerier med motiv fra den hellige Frans av Assisis liv.

## Referanser


## Eksterne lenker
*
Satellite news gathering

**Satellite news gathering** (**SNG**) er en term innen TV-produksjon. Det som skiller SNG fra andre måter å «samle inn nyheter», som ENG, Electronic News Gathering, eller EFG, Electronic Field Gatering, er at kontribusjonen til kringkaster går via en satellitt.

Som regel er det tekniske utstyret montert i en SNG-bil, noe som gjør enheten mobil. Foruten videokamera, og eventuelt båndspiller(e), er det tekniske utstyret bygget opp omkring en uplink. Det er digitale sendinger som er mest økonomisk. Som regel sendes det i MPEG-2, og sendetid må bookes hos den satellittoperatør man vil benytte. Da bestiller man den båndbredde som behøves. For MPEG-2 er disse slot'ene delt inn i 4,5&nbsp;MHz, 9&nbsp;MHz og 18Mhz, der prisen stiger med økende båndbredde.

Operatørene av en SNG-enhet må ha utstyret godkjent før man får tillatelse til å sende over satellitt. I tillegg kreves det godkjennelse fra Nasjonal kommunikasjonsmyndighet.

De viktigste satellittene for «occational use», leilighetsvis i bruk, i Skandinavia er Intelsat 10-02 og Astra 4A. Intelsat 10-02 administreres av Telenor Satellite Broadcasting, og jordstasjonen er Nittedal jordstasjon som også administreres av Telenor Satellite Broadcasting. Astra 4A administreres av SES Astra AB i Solna, Sverige. Deres jordstasjon ligger i Kiruna.

## Eksterne lenker
*  Telenor Satellite Broadcasting 
*  SES Astra AB
Ulla Skoog

**Ulla Marie Skoog** (født 1951) er en svensk skuespiller og komiker.

Skoog fikk hun sitt store gjennombrudd i Sverige gjennom tv-serien *[[Lorry (TV-serie)|Lorry]]*, hvor hun medvirket fra 1989 til 1990 og i 1995. I Norge er hun mest kjent fra TV-seriene *[[Reuter & Skoog|Reuter og Skoog]]* (1999) og *[[Sommer på Saltön]]* som gikk på NRK i 2005. På slutten av 1990-tallet opptrådte hun i flere revyer sammen med Tomas von Brömssen og i 2005 opptrådte de i Norge med revyen *Brömssen og Skoog*.

Hun har også hatt suksess som standup-komiker.

I 2002 fikk hun Karl Gerhards hederspris og 2013 en Guldbagge i klassen beste kvinnelige birolle for sin innsats i filmen *[[Dom över död man]]*.

Skoog fikk Stockholms stads Bellmanpris i 2005. 

## Referanser


## Eksterne lenker
*  Hjemmeside (arkivert versjon fra 2010)
* 
* 
*